ફ્રેંચ શબ્દ પેપીઅર પરથી આવેલ પેપરનું ચલણ ૧૪૦૦ મી સદીમાં ચાઈનામાં શોધાયેલ. આ સમય બાદ પેપરનું પ્રોડકશન વધુ પ્રમાણમાં થવાં લાગ્યું હતું, ખાસ કરીને યુરોપ અને ચાઈનામાં તેથી પેપરી ચલણની કિમતમાં ઘટાડો થયો. પણ ભારત, યમન, ઈજિપ્ત, અરેબિયા, મેક્સિકો વગેરે દેશોમાં હજુ પેપર ખાસ કરીને પહોંચેલ નહીં તેથી મોહરો કે ધાતુ ચલણનો વધુ ઉપયોગ થતો હતો. એક સમયે ચાઈનામાં પેપર ઉપર ચાંદીનું વરખ પણ લગાવવામાં આવતું હતું અને ચાંદીને પેપરની જેમ પાતળી કરીને તેનું ચલણ બનાવવામાં આવતું હતું પણ ધીરે ધીરે ચાંદી અને સોનાનાં ચલણનાં વધતાં મૂલ્યને કારણે તેનો ઉપયોગ ઓછો કે નહિવત થઈ ગયો. ૧૬૯૦ માં થોડા સમય માટે અમેરિકનોએ અંગ્રેજી, સ્પેનિશ અને ફ્રેન્ચ ચલણનો ઉપયોગ કર્યો હતો પણ અમેરિકન ક્રાંતિ પછી મેસેચ્યુસેટ્સમાં પેપર નાણું જારી કરવામાં આવ્યું. જ્યારે ફિલાડેલ્ફિયામાં યુ.એસ. મિન્ટની રચના સાથે ફેડરલ મોનેટરી સિસ્ટમની સ્થાપના કરવામાં આવી હતી તે દરમ્યાન કોપરનાં અમેરિકન સિક્કાઓ બનાવવામાં આવ્યાં. ૧૮૬૩ માં યુ.એસનાં ચલણની ડિઝાઇનમાં ટ્રેઝરી સીલ સાથે ઈન્ટાગ્લિઓ પ્રિન્ટીંગ એમ્બેડેડ લાલ અને વાદળી તંતુઓની વિશિષ્ટ લાઇન જોડવામાં આવી. જ્યારે ૧૮૬૫ માં ટ્રેઝરીના વિભાગ દ્વારા ગોલ્ડ સર્ટિફિકેટ જારી કરવામાં આવ્યા હતા જે ૧૯૩૩ સુધી અસ્તિત્ત્વમાં હતાં. ૧૮૦૦ થી ૧૯૦૦ સદીનાં મધ્યભાગમાં જ્યારે સ્ટીલની શોધ થઈ ત્યારપછી સ્ટીલનું ચલણ પણ અસ્તિત્ત્વમાં આવ્યું.